Document ID: /roh_data/filtered/fineweb-2-filterrobots_roh.jsonl.gz/62084

Ina da las finamiras è da reducir 10% il zutger en bavrondas dultschas e las bavrondas da latg. Quai ha communitgà il Departament federal da l'intern. Tar las firmas ch'èn sa cunvegnidas a las finamiras tutgan tranter auter Coca Cola Svizra, Ramseier Suisse e la Rivella Group. En general dettia adina dapli firmas che produceschian mangiativas che sajan prontas da reducir voluntariamain il zutger, scriva il departament vinavant.
Entant ch'ins è vegnì perina cun il zutger n'è quai betg il cas tar il sal. Da per exempel reducir il sal en schuppas u sosas da salata n'è betg gartegià. Cun radund 9 grams per chau, saja il consum en Svizra cleramain pli aut ch'ils 5 grams che l'Organisaziun mundiala da la sanadad, WHO recumonda.